
Қажырлы еңбектің өтеуі

Санаулы күндерден кейін еліміз тұғырлы Тәуелсіздік тойының ширек ғасырлық мерекесін атап өтеді. Осыған орай Парламент депутаттары Қазақстан Республикасы Тәуелсіздігінің 25 жылдығы декларациясын қабылдады. Оның ел өмірінде алар орны мен тарихи маңызы зор деп ойлаймын Ширек ғасырлық мерзімде небір қиыидықты еңсеріп биік белестерді бағындырдық. Әлемнің көптеген мемлекеттері зарыға аңсап жүрген айтулы табыстарға қол жеткіздік. Мұның бәрі мемлекетіміздің Туңғыш Президенті Нұрсұлтан Назарбаевтың және үкілі үміттерін Елбасына артқан барша қазақстандықтардың арқасында жүзеге асырылды.
Тарихшы маман ретінде тәуелсіздік жылдарындағы толағай жетістіктеріміздің оңайлықпен уысқа түсе қоймағанын жақсы білемін Құлдыраудың сәл-ақ алдында қалған қысылтаяң  заманда жаңадан кәсіпорындар құру. экономиканы әртараптандыру оңай болған жоқ. Осылардың ішінде байтақ жерімізді мекендеген сан түрлі этностардың басын бір арнаға тоғыстыру, армандары мен мақсаттарын бір жүйеге топтасыру өте қиын еді. Қандай қиындықтың да күрмеуін оңтайлы шешу жолын таба білетін Ёлбасы Нұрсұлтан Назарбаев көреген  саясатының, іскерлігі мен бітімгершілігінің арқасында осы өтпелі ауыртпашылықтардың бәрін нұрлы болашақпен алмастырды.
Жалаң  қолмен  от ұстағандай кезеңде өмірге келген реформалар бүгінде өз жемісін берді. Еліміздің экономикасы даму бағытынан жаңылған емес. Соған сәйкес халықтың әлеуметтік әл-ауқаты да жақсарды.  Экономиканың күретамырындай болған мыңдаған шақырым жол салынды. Тұрғын үйлер, мәдениет ошақтары, мектептер мен балабақшалар пайдалануға берілді. Мұның бәрін Тәуелсіздігіміздің сыйы, егемендіктің тірегіне айнал-ған Мемлекет басшысының қажырлы еңбегінің өтеуі деп ұғынуымыз қажет.

